قل اعوذ برب الفلق من شر ما خلق السلام عليكم ورحمة الله وبركاته اهلا وسهلا ومرحبا بكم وموسم جديد من مواسم السبع العظام آآ المواسم اللي فاتت الحمد لله رب العالمين احنا تحدثنا عن سورة الفاتحة
اه اعظم السور بعدها تحدثنا عن آآ اية الكرسي اعظم الايات بعد كده تحدثنا اه عن سورة خلاص هي اعظم سورة بعد الفاتحة اه وان شاء الله في الموسم ده هنتحدث عن اه افضل سورتين بعد سورتي الاخلاص والفاتحة
واعظم سورتين بعد سورتي الاخلاص والفاتحة آآ وهما آآ سورتي الفلق والناس. اه ان شاء الله السنة دي باذن الله اه هنكون مع بعض في البرنامج ده اللي هنتكلم فيه ان شاء الله عن المعوذتين. اه البرنامج وعنوانه المعوذتان
اه يعني مش يعني مش هخش في تفاصيل كتير اه احنا نكون حريصين ان شاء الله في الموسم ده ان احنا يعني ننتهج نفس النهج اللي احنا في المواسم اللي فاتت
اا مشروع الساب العضم مشروع اا يعني اه احنا تبنيناه على مستوى تقريب السبع العظام دي امة ككل سواء كبار او او صغار اه ويمكن اسباب اختيارنا للسادة العظام كنا اتكلمنا عنها في اول موسم
اه بس اختصارا يعني اه ببساطة هي دي اه اكثر سور تقريبا احنا بنستعملها اه في اوردنا في دعواتنا في صلواتنا اه اكثر سور وايات ورد لها فضائل في سنة النبي صلى الله عليه وسلم او في
كتاب الله عز وجل اه وطالما الحاجة ورد لها الفضائل دي كلها واه ولها المفروض الادوار العظيمة دي في حياتنا اه المنتظر مننا ان احنا نعتني بها ونقدرها حق قدرها
يمكن هي بتتكرر كتير وكتير وبتردد كتير لكن هي انا يحلو لي دايما ان انا اوصفها بانها كنوز مهجورة ومهدورة كنوز مهجورة ومهدورة اه مم حد هيقول لي لأ احنا مش هاجرينها احنا احنا بنقرا الفاتحة سبعتاشر مرة وبنقرا سورة الاخلاص كتير وبنقرا يعني اية الكرسي كتير وبنقرا المعوذات
كتير احنا مش مش هجرينها هو الحقيقة مش الهجر اللي اقصده مش الهجر اللي على مستوى الالفاظ ومباني. الهجر اللي انا اقصده الهجر اللي على مستوى الهدايات والمعاني. آآ يعني
مرارا وتكررا بنأكد ان القرآن حاضر في حياتنا. هو حاضر في حياتنا بالفاظ ومبانيه. لكن للاسف الشديد غائب عند كثير من بهدايته ومعانيه. علشان كده الحقيقة احنا يمكن كانت السلسلة دي اه كانت فكرتها ان احنا نحاول اه نشير ونؤكد واه
اه هدايات ومعاني اه السبع العظام دي. اه لان هي الحقيقة لها ادوار عظيمة جدا في حياتنا. القرآن اه يعني احنا بنتبنى فكرة ان هو دوائر اه الفاتحة دائرة بعد كده تتسع في السبع العظام بعد كده تتسع في القصار المفصل بعد كده تتسع في بقية المفصل بعد كده تتسع في القرآن كله
فالسبق الاعظم تعتبر دائرة دائرة من الدوائر المهمة له. لان الله سبحانه وبحمده يعلم ان عباده مش كلهم هيكونوا على مستوى واحد من القدرة على اه مسلا حفظ القرآن والقدرة على العناية بمعانيه وبتفسيره. اه فالله سبحانه وبحمده من رأفته بعباده ان في نسخ. ويمكن ده كان كلام اه
اشار اليه ابو الحسن الحرالي وغيره كتير من العلماء يعني. ان المفصل مثلا آآ هو يعتبر وكأنه نسخة من القرآن الكريم. نسخة مناسبة لو صح التعبير اه الفاظها البناء بتاع اصلا مفصل مسلا بناء بشكل معين. اه المعاني اللي اشتمل عليها تقريبا بيتم تثنيتها بعد كده تثنيتها مش معناها انها
لا احنا في الحقيقة بنقول لان التثنية هي مش تكرار المعاني لا تدعيم المعاني ان المعني بيدعم او المعنى ادق خلينا نقول بيقرر يعني مش التكرار اللي هو المذموم يعني آآ بلاغيا لكن اللي هو الاطناب المحمود من ناحية تثنية المعاني وبسط المعنى ده والاشارة اليه من زاوية اخرى
المهم الشاهد باختصار ان المعوذتين او المعوذتان تقريبا هم هيكونوا رقم اربعة وخمسة في سلسلة السبع العظام او ما نسميه بالسبع العظام وهيكون ان شاء الله لنا معهم رحلة في السنة دي او في الحلقات بتاعة السنة دي
اه دايما الحقيقة من الحاجات اللي تبرز اه للذهن يعني او الاسئلة اللي تطرح. حد يقول طب هو احنا نعمل اه مسلا برنامج كامل عشان خاطر سور او صورتين المباني بتاعتهم قصيرة للدرجة دي. يعني احنا اه العلماء لا يستحبون ان احنا نقول على على السورة صغيرة. ماشي؟ نقول القرآن عظيم
وكبير يعني من باب الادب مع القرآن فمباني قصيرة بالشكل ده احنا بنتكلم في عدد ايات يعني ما يتجاوزش عشر ايات ولا يعني يعني فواصل كتيرة طب احنا معقولة نعمل لده برنامج كامل ونقعد ونقعد نسمعك ونتابعك على مدار شهر كامل وكل يوم حلقة. الحقيقة احنا يمكن آآ قلنا قبل كده
بس نؤكد بس على فكرة ان ازاي ان ممكن صورة واحدة تكون كفيلة بانها آآ تنجي الانسان. يمكن قلنا الكلام ده في الست اني احبها. وذاك الرجل الذي كان يحب سورة
اخلاص النية سورة واحدة كانت كفيلة الحقيقة باسعاده فاخبروه ان الله يحبه لحبه اياها. آآ حبك اياها ادخلك الجنة سبحان الله يعني ممكن صورة واحدة تكون نجاة الانسان. والحقيقة مش الفكرة ان انا اقعد اجمع كم وخلاص واجيب من هنا واجيب من هنا واجيب من هنا. بقدر ما فكرة ان الحاجة اللي ربنا
امن علي بها انا اقدر استفيد منها. يعني انا مرارا وتكرارا بقول النهاردة ممكن يكون امامي برتقالة البرتقالة دي ممكن واحد كل اللي هيعمله انه مثلا لو حب ان هو يعمل منها عصير برتقال خلاص يعمل عصير برتقال وخلصناه. حد تاني ممكن لأ يستفيد من القشر بتاعها
نستفيد من الالياف اللي اللي ما بين القشر البرتقالة دي وما بين البرتقال ذاته. ممكن يستفيد كمان بذورها ممكن يستفيد من حاجات كتيرة. هي دي الفكرة انتصار ان واحد هيدخل على السورة القرآنية او على السور القرآنية هيخرج منها خمسة في المية بعشرة في المية بعشرين في المية وحد تاني يبقى حريص ان هو يعني فعلا ياخد منها مية
مية في المية يستفيد بها استفادة كاملة ما يخسرش لا يخسر ولا يهدر اي شيء من كنوزه لا يخسر ولا يهدر اي شيء من كنوزه. هي دايما الاشكالية يعني ده ايه اشكالية الاستثمار والاهدار
ازاي الانسان فعلا يستثمر ما لديه؟ وازاي يوقف نزيف اهدار يعني ما عنده يعني المفروض انا دلوقتي اه يعني المعوذتين او اية او آآ سورة الفاتحة او غيرها. الحقيقة هي كنوز يعني بين يدينا. وهم العبد في الاخير ان هو يقدم على الله وقد فعل ما يحبه الله ويرضاه
يعني في الحقيقة مش الفكرة ان انا اكون عند الناس انا ربما اكون عندي الشهادات وعندي الاجازات وعندي وعندي وعندي وعندي لكن اجي في الاخير انا وكاني معييش اي حاجة يمكن
النهاردة مسلا بنشوفها مسلا في العلم حتى العمراني مش بس في العلم الايماني في العلم العمراني بنشوف مثلا ان في انسان ممكن يكون عنده معلومات خالص خالص مسلا فيما يتعلق بالطب او بالهندسة بالهندسة او بالصيدلة او غناء لكن ممكن نجد ان هو يجي في مسألة من المسائل ما يحسنش ان هو يفعلها
يعني لا يحيط بها احاطة كاملة. طيب احنا في الحلقة دي بنحاول نعمل كده زي بطاقة تعريفية بالمعوذتين. آآ فباختصار ايه هي المعوذتين؟ يعني احنا قلنا هي هي المفروض في اللي انا
عدى ده بجاوب على سؤال انها المفروض ان هما آآ سورتين او سورتان آآ هم ضمن مشروع آآ السبع العظام المشروع الكبير ده هنتناولهم ان شاء الله اه السنة دي
طيب آآ فكرة برضو طيب ليه المعوذتين آآ اول حاجة ممكن تجاوبنا عنها لانها ضمن السبع العظام اا برضو اا فكرة ان النبي صلى الله عليه وسلم وجه توجيه خاص جدا فيما يتعلق بالمعوذتين. يعني نشوف مع بعض الحديث ده كده. آآ وعايزين نتفق ان شاء الله ان احنا باذن الله
يعني لن نرد الا حديث هو متلقى بالقبول عند اهل العلم او اهل الفن يعني فالحمد لله ان شاء الله تطمئنوا يعني ما يكونش فيه حديث ضعيف او حديث موضوع او غيرها يعني
طيب آآ في حديث سيدنا عقبة بن عامر الجهني واتمنى تفتكروا الاسم ده كويس لان هو يبقى واحد من اهل آآ المعوذتين وبطل من الابطال اللي احنا هنستعمل اسمهم كتير يعني معنا ان شاء الله في في السلسلة دي. سيدنا عقبة ابن عامر الجهني. افتكروا الاسم ده كويس
سيدنا عقبة بن عامر الجهني بيقول اتبعت رسول الله صلى الله عليه وسلم وهو راكب فوضعت يدي على قدميه هو بيقول للنبي صلى الله عليه وسلم كان راكب على دابة فسيدنا عقبة اتبعه فوضع آآ يده يعني سيدنا عقبة اللي وضع يده او يديه على قدمي النبي صلى الله عليه وسلم
فقلت طيب هنشوف هيقولوا ايه بقى؟ فقلت اقرئني من سورة يوسف. طيب انا عايز اقرأ من سورة يوسف طيب هيقول له ايه النبي صلى الله عليه وسلم؟ طيب هو احنا عندنا واحد دلوقتي بيطلب ان هو يقرأ من سورة يوسف
آآ في عهد النبي يقرؤه. ايه المشكلة فقال لن تقرأ شيئا ابلغ عند الله من قل اعوذ برب الفلق طيب عايز تقول ايه عايز اقول ببساطة ان النهاردة النبي صلى الله عليه وسلم
اه سيدنا عقبة بن عامر عنده سورة الفلق ولا مش عنده؟ عنده. يعني هو هو عارفها هو بيستعملها اصلا. هو حافظها كمان مش بس عارفها يعني طيب يعني هو عنده لون عناية بها على مستوى المباني ولون عناية بها على مستوى المعاني
امال ايه الفكرة؟ الفكرة ان النبي صلى الله عليه وسلم اراد انه يوجه سيدنا عقبة بن عامر توجيه احنا في امس الحاجة اليه في هذا الزمن اراد انه يوجه سيدنا عقب بن عامر توجيه نحن في امس الحاجة اليه في هذا الزمن. توجيه ايه
ان التوسع الرأسي التوسع الرأسي في المعلوم عندي اهم من التوسع الافقي في غيره من المعلومات. لأ بالراحة كده بقى بالراحة وضح لي عايز تقول ايه عايز اقول النهاردة وليكن انا عندي المحتوى التعليمي التالي اللي هو عبارة عن صفحة صفحة صفحة كده مسلا ده محتوى تعليمي عندي خلاص هذا المحتوى التعليمي
اللي موجودة عندي المحتوى ده انا حابب اتوسع فيه ممكن اتوسع بطريقتين الطريقة الاولى ان انا اتوسع فيه رأسيا رأسين ازاي؟ يعني انا المحتوى ده آآ انا فاهمه بس لا عايز افهم
افهم بصورة اعمق يعني عندي دايرة فهم انا عايز اعمق الدايرة دي عايز اعمقها اعمقها اعمقها عايز استشرح الكلام ده انا اشوفك كلمة كلمة كلمة محبة الله منين جاي المحبة واصلها ايه واسباب المحبة وكذا
فده كده المفترض انه توسع رأسي او اسمه توسع كيفي توسع نوعي في المعلومات اللي حاضرة عندي. ان المفترض الصفحة دي لأ يزيد مساحة علمي دي الصفحة دي بتتكلم عن موضوع معين. طيب في بقى توسع افقي لان انا احط جنب الصفحة دي صفحة تانية وتالتة ورابعة وخامسة وعشرة وعشرين. ده اسمه توسع افقي
فده توسع كمي الى حد كبير طيب يعني عايزين نقول ايه؟ النهارده سيدنا عقبة بن عامر لو صح التعبير هو طلب توسع افقي هو معاه سورة الفلق معاه سورة الناس معاه المعوذتين معاه سورة الفاتحة معاها سورة الاخلاص معاها من من سور القرآن الكريم طيب اا هو اراد يقرأ
من سورة يوسف يعني ده نوع توسع افقي مش هو اراد توسع افقي. فالنبي صلى الله عليه وسلم وجهه لايه؟ وجهه للتوسع الرأسي في اللي عندك. ابتداء يعني هات سقفه وبعدين نروح لغيره. اه
يعني النهاردة هقولها بشكل تاني. لو انا عندي عشر آآ اكواب ماشي؟ العشر اكواب دي انا بملاها مية فانا يا ترى الافضل ان انا آآ مسلا معي لتر مية وكل كوباية منهم بتاخد متين سنتي ماية. يا ترى الانسب ان انا احط هنا آآ
ميت سنتي واحط في اللي جنبها ميت سنتي واحط في اللي جنبها ميت سنتي. فاحط ميت سنتي في كل واحدة من الكوبايات اللي موجودة العشرة اللي موجودة قدامي عشان استوعب اللتر ولا الافضل ان انا احط متين سنتي افضل احط في الكوباية الاولى متين سنتي التانية متين سنتي التالتة متين سنتي آآ كده استوعبت خمس كوبايات بس
بس كل كوباية جبت اخرها الحقيقة التوجيه ده وكأنه اشارة لكده اشارة للحاجة اللي موجودة عندك المعلومة الحاضرة عندك او الصورة اللي قدامك دي انت توسع فيها رأسيا يعني توسع في افاقها التطبيقية توسع في
اعملها في حياتك توسع في فهمها توسع في تدبرها توسع في اتباعها توسع في ادراكها توسع في تعليمها توسع في الدعوة اليها توسع في خدمتها بيقعد متوسع فيها روح اللي بعدها. انما مش فكرة ان انت هنا هنا زي اللي بيحصل النهاردة في واقعنا ان النهاردة ايه اللي بيحصل؟ اللي بيحصل ان احنا بنشوف ايه؟ لا انا هاخد القرآن كله كله
وبعدين ان شاء الله بقى انا اخده كله وفاهمه. وبعدين اخده كله ان شاء الله بقى ايه؟ تدبر وبعدين ياخده كله اتباع. لا ما ده ما كانش المنهج النبوي اصلا. المنهج النبوي كان الصحابة ياخدوا عشر ايات زي
زي ما قال سيدنا آآ عبدالله بن مسعود آآ كان الرجل منا اذا تعلم عشر ايات لا يجاوزهن حتى يعرف معانيهن والعمل بهن قالوا ابو عبدالرحمن السلمي والاثرين دول آآ وردوا في في كتاب آآ تفسير الطبري الشيخ احمد شاكر رحمة الله عليه
قال ان هم المفروض ان هم ده اثر هو موقوف له حكم الرفع. يعني المهم الشاهد يعني الاثر الصحيح والنص ثابت. آآ اخبرنا من كان يقرأون القرآن من اصحاب رسول الله صلى الله عليه وسلم ان رسول الله كان يقرئهم العشر. ده كلام ابو عبدالرحمن
كان يقرؤهم العشر فلا يجاوزونها الى عشر بعدها حتى يتعلموا ما فيها من العلم والعمل آآ حتى تتعلموا ما فيها من القرآن والعمل هتتعلموا فيها من القرآن والعلم والعمل آآ الرواتب
الثلاثة اللي وردت للاثر ده. فالشاهد ان ده كان المنهاج اصلا المنهاج ان انا اتوسع رأسيا في اللي عندي. مش مش فكرة ان خد هنا شوية حط هنا نقطتين هنا نقطتين هنا نقطتين هنا
نقطتين امسك بقى اخد هنا اخد من الصورة دي رواية رواية رواية رواية وبعدين دراية دراية دراية دراية يبقى ايه الرعاية لأ هناخد الصورة دي رواية دراية رواية دي راية رعاية وبعدين رواية دراية رعاية
يعني الرواية ما يخص الالفاظ والمباني الدراية ما يخص العلم والمعاني. والرعاية ما يخص العمل من ناحية الاتباع والتطبيق وغيرها طيب فالشاهد اللي اقصده ان النبي صلى الله عليه وسلم هنا يوجه سيدنا آآ ابو سيدنا عقبة ابن ابن عامر يقول له انك لن تقرأ لن تقرأ شيئا
ان ابلغ عند الله من قل اعوذ برب الفلق. انت مش هيحصل انك تقرأ شيء ابلغ من ده. ففي في اشارة للاهتمام بها. وتوجيه للانتباه وان الانسان يستوفي حقوقها. العلماء بقى له ابلغ في ايه بالضبط
يعني ابلغ في في المقصود اللي انت تريده بس هنا سيدنا آآ عقبة بيتكلم بصورة عامة. طيب عندنا رواية تانية الحقيقة لعلها توضح المسألة اه بيقول فيها سيدنا اه عقبة بن عامر يقول تعلقت بقدم رسول الله صلى الله عليه وسلم فقلت يا رسول الله اقرئني سورت هود وسورة
يوسف المرة دي بقى طلب مش سورة يوسف طلب الاتنين. سورة ايه؟ سورة يوسف فقال لي رسول الله صلى الله عليه وسلم يا عقبة بن عامر انك لم تقرأ سورة احب الى الله ولا ابلغ عنده من قل اعوذ برب الفلق
يعني برضو في نفس الصدد قال يزيد لم يكن ابو عمران يدعها وكان لا يزال يقرأها في صلاة المغرب. وفي رواية اخرى فان استطعت الا تفوتك في الصلاة فافعل. يعني لو استطاعت ان هي ما تفوتكش في الصلاة فافعل ذلك. فالشاهد يعني هنا يعني عشان بس
ما نطولش على حضراتكم باختصار ان احنا محتاجين توسع رأسي في في صورة الفلق او في المعوذتين بتوجيه النبي صلى الله عليه وسلم يعني باشارة من النبي صلى الله عليه وسلم ان احنا نفعل ذلك
اه طيب دي كانت يعني ده كان تعريف سريع كده بالمعوذتين. لسه هيبقى عندنا في خريطة التعريف دي محتاجين اجابة على الاسئلة. اه زي مثلا سؤال هي نزلت امتى؟ زي سؤال آآ طيب هي آآ المفروض اسمها المعوذتين ليه؟ وغيرها من الاسئلة ان شاء الله اللي هنجيب عنها في الحلقات القادمة وزي ما
قلنا هيبقى همنا منهاج العلم والعمل او نتعلمها بالمنهجية اللي النبي صلى الله عليه وسلم علمها لاصحابه آآ وان شاء الله نكمل في الحلقات القادمة اقول قولي هذا استغفر الله لي ولكم ودمتم بخير والسلام عليكم ورحمة الله وبركاته
قل اعوذ برب من شر ما خلق ومن شر غاسق من شر حاسد اذا حسد